વડોદરા: આમ તો ભારતમાં બની રહેલા સ્માર્ટ સિટીઝમાં વડોદરાનું નામ પણ સામેલ છે, પરંતુ વરસાદ પડે ત્યારે શહેરનો મેક-અપ ધોવાઈ જાય તેમ તંત્ર દ્વારા કરવામાં આવેલા કામોની પોલ ખૂલી જાય છે. આ વખતે પણ કંઈક આવું જ બન્યું છે. જેનો ભોગ સામાન્ય નાગરિકોની સાથે વડોદરાના પ્રથમ નાગરિક એવા ખુદ મેયર જિગિષાબેન શેઠ બન્યા છે. મેયર જિગિષા શેઠની ગાડી આજે ભારે વરસાદ બાદ એક ખાડામાં ફસાઈ જતાં લોકોમાં પણ વડોદરામાં થયેલા ‘વિકાસ કાર્યો’ ચર્ચાનો વિષય બન્યા હતા. (તસવીર: ભરત પાઠક)